3.8⭐️
จะหาอาหารมื้อค่ำ เจอร้านนี้ในวงใน มาทางประเสิรฐมนูกิจจะงงๆหน่อย แต่มาตามmapได้เลยตรงเป๊ะ หรือง่ายกว่านั้นเข้าทางรัชดารามอินทราก็สะดวกดีครับ
.
ร้านนี้ดูจากเมนูมีอาหารหลากหลายน่ากินทั้งนั้นแต่เหมือนกับของเด็ดจะเป็นอาหารปักษ์ใต้นะ 
.
มาถึงร้านตอนหัวค่ำฝนพรำ อากาศเย็นชุ่มฉ่ำเห็นร้านอยู่ตรงหัวมุม ไฟวอร์มไลท์สีเหลืองอบอุ่น ตรงหน้าร้านพร้อมกับป้ายเมนูมันช่างเย้ายวนให้เราพาท้องว่างๆของเราเข้าไปหลบฝนยิ่งนัก
.
ร้านเป็นทาวน์เฮาส์ ติดเครื่องปรับอากาศ มีประมาณ 8โต๊ะ ตกแต่งคล้ายร้านสเต็กเฮาส์
ใช่ครับเค้ามีพวกสเต็ก สปาเกตตี้ด้วย
.
มื้อเย็นไม่อยากทานรสจัดมากก็เลยมาจบที่
 ● สเต็กไก่ 75.- ตั้งใจจะสั่งสเต็กหมูแต่ดันหมด สำหรับไก่นุ่มดี ไม่แห้งครับ ราสน้ำเกรวี่ โดยรวมรสชาติโอเค
 ● สปาเกตตี้ต้มยำกุ้ง 80.-
มีความเป็นต้มยำชัดพอควร รสเปรี้ยวนำ คิดว่ามันโดดไปหน่อย แต่โดยรวมก็โอเคนะ
 ● หมูสามชั้นทอด 90.-
ชิ้นใหญ่ ส่วนที่เป็นมันทอดแล้วหนึบๆ ส่วนที่เป็นเนื้อก็ไม่แห้งเกินไป อร่อยครับ
 ● ลิ้นจี่โซดา 25.-
รสชาติเข้มข้นดีไม่จืดเร็ว
 ● ชาเย็น 25.-
อันนี้โอเคทั่วไป 
.
เสียดายวันนี้ไม่ได้ชิมอาหารปักษ์ใต้ วันหลังถ้ามีโอกาสมาอีก จะไม่พลาดแน่นอน
           หน้าตาและรสชาติของอาหาร 3.7⭐️
           บรรยากาศและความสะอาด   3.9⭐️
           การบริการและความรวดเร็ว   3.8⭐️
                    ราคาและความคุ้มค่า    3.8⭐️
                                     3.8⭐️